Халықаралық қатынастар - Шет Тілдер және Іскерлік Карьера Университеті
"Халықаралық қатынастар - Шет Тілдер және Іскерлік Карьера Университеті"|"https://ydu.kz/p/university/partnership/?lang=kk"
TITLE: Халықаралық қатынастар - Шет Тілдер және Іскерлік Карьера Университеті
URL: https://ydu.kz/p/university/partnership/?lang=kk
META: "Халықаралық қатынастар - Шет Тілдер және Іскерлік Карьера Университеті"|"https://ydu.kz/p/university/partnership/?lang=kk"
TOTAL WORDS: 680
TEXT: Халықаралық қоғамдастықта болып жатқан интеграциялық процессте әлемдік білім беру кеңістігінде өте маңызды орын студенттер мен оқытушылардың академиялық ұтқырлығына берілу болып табылады. Халықаралық студенттік ұтқырлық тақырыбы мамандарды шетелге жіберу тұрғысынан және ғылым саласындағы жоғарғы біліктілігі бар потенциалды иммигранттарды елге тарту тұрғысынан, көптеген елдердің негізгі саясаты болып табылады. Жоғары оқу орындарының белсенді және жаппай қатысуын және студенттердің академиялық ұтқырлығын жандандыруын іске асыру миссиясы деп айтуға да болады.. Қазіргі уақытта университеттің халықаралық қызметі университеттің әлемдік білім және ғылым жұмыстары бойынша тығыз жұмыс жасауына, университеттің халықаралық беделін нығайтуға бағытталған. Соңғы жылдарда сапалы, әрі динамикалық дамып келе жатқан халықаралық академиялық ұтқырлық бағдарламасы халықаралық ынтымақтастық орнатуда маңызды бағыт болып табылады.. Бұл бөлім «Мевлана», «Серіктестік келісімшарт» және «Ерасмус» халықаралық бағдарламалары бойынша жұмыс жасайды. Сонымен қатар шет елден іс-тәжірибеден өтуге де жолдама алуда. Осылайша студенттер білім сапасын, тілдік деңгейін шет елдік жоғарғы оқу орындарында жаңғыртуға мүмкіндік алуда. Жыл сайын университеттің білім және ғылым саласындағы халықаралық ынтымақтастығы кеңеюде. Бүгінгі таңда университет әлемнің жетекші университеттері мен ғылыми орталықтарымен тығыз ынтымақтастық орнатты. Халықаралық ынтымақтастықтың әртүрлі нысандары бойынша 100-ден астам келісім жасалды... «Сапалы тәлім, саналы тәрбие» ұранымен Қазақстандық жас ұрпаққа білім беруді мақсат тұтқан ШТІКУ ректоры, академик, доктор, профессор Сабри Хизметли мырза аталған ниетін іске асыру барысында дүниежүзінің танымал жоғары оқу орындарымен көпжақты келісімшарттарға отырып, тығыз байланыстар орнатып жатыр.. ШТІКУ студенттері, магистратура және докторантура PhD бағдарламаларына жарты жылға немесе бір оқу жылына академиялық ұтқырлық шеңберінде грантпен білім алуда. Сондай-ақ, серіктес жоғары оқу орындарының студенттері де аталған бағдарламалар негізінде университетімізге келіп білім алып жатыр... 2007-2008 оқу жылынан бүгінге дейін ШТІКУ-дің 400-ге жуық бакалавр, магистратура және PhD докторантура студенттері шетелдің жоғары оқу орындары мен атап өтілген 100-ден аса университеттерінде білім алып, тіл үйреніп, мәдениетімен танысып, тәжірибе алмасып елімізге қайтуда, 200-ден жоғары шетелдік студент университетімізде бакалавриат және магистратура бағдарламалары бойынша білім алып қайтты... ШТІКУ-де 10 өлкеден 100-ден аса студент бакалавр бағдарламасы негізінде білім алуда.. ШТІКУ–дің ынтамақтастық қарым-қатынасы арқылы шетелдің ғылыми, өндірістік оқу орындарымен дәстүрлі түрде оқытушы - профессорлармен алмасу бағдарламалары жүзеге асыруда.. 2006-2007 оқу жылынан 2018-2019 оқу жылына дейін білім берудің түрлі салаларында әр түрлі мезгілмен дәріс беру, ғылыми конференцияларға қатысу мақсатында көптеген шет елдік профессор-оқытушылар мен басқа да мамандар ШТІКУ-ге келіп, білім және тәжірибелерімен бөлісіп, мекемеміздің білім беру сапасының дамуына өз ықпалын қосуда. Дәл осылай, университетіміздің көптеген оқытушы-профессоры ынтымақтастықта болған жоғары оқу орындарда болып, баяндама оқып, дәріс беріп қайтты. 2018-2019 оқу жылына дейін ШТІКУ-дің 50-дей оқытушы-профессоры шет елдегі жоғары оқу орындарында дәріс беріп, тәжірибе алмасып қайтты... Сонымен қатар, қазіргі таңда университетіміздің маркасы болып табылатын «Түркі дүниесі экономикалық форумы», «Түркі әлемін зияландырғандар» симпозиумы, «Халықаралық Түркі дүниесі туризм симпозиумдарын» ерекше атап өту керек... Биылғы оқу жылында 3 қазан 2018 жылы университетімізге Түркия Республикасы Фырат университетінің доктор, профессор Ахмет Буран, Түркия Республикасы Түрік тілі ұйымының басшысы Гүрер Гүлсевин, Гази унив. профессор, доктор Хулия Касапоглу ресми түрде қонақта болды.. Шет тілдер және іскерлік карьера университетінде (ШТІКУ) 2018 жылдың 30 қазан күні Түркия президентінің бас кеңесшісі Йалчын Топчу және Түркияның Алматы бас консулы Йылмаз Рыза Каған қонақта болды. ШТІКУ ректоры, доктор, профессор Сабри Хизметли Түркия президентінің бас кеңесшісі Йалчын Топчуны өзі қарсы алды. Түрік мемлекетінен келген қадірлі қонақ университеттің профессор-оқытушылар мен студенттерінің алдында «Түркістанның өткені мен бүгіні» атты баяндама жасады. Баяндамасында түркі мемлекеттерінің келешегі турасында кеңінен сөз тарқатып, қорытынды сөзін Мағжан Жұмабаевтың «Болашақ жастардың қолында! Мен жастарға сенемін!» деген қанатты ұранымен аяқтады. Кездесу соңында университетіміздің ректоры қонақтарға естелік ретінде сыйлықтарды табыстап, бұл кездесудің ақырғы емес екендігіне сенім білдірді... 2014 жылдың мамыр айының 5-інші жұлдызында ШТІКУ мен Кастамону университеттерінің арасында жасалған келісімарт негізінде ШТІКУ-де “КАСТАМОНУ ТІЛ ЖӘНЕ МӘДЕНИЕТ ОРТАЛЫҒЫ”, ал Кастамону университетінде “ШТІКУ-дің ҚАЗАҚ МӘДЕНИ ОРТАЛЫҒЫ” ашылып, қазіргі уақытта жұмыс жасау үстінде... Білім беру саласындағы халықаралық қатынастар іс-шараларымен қоса 2017-2018 оқу жылына дейін Түркия Республикасынан 50 грант бөлініп отырды. Қазіргі күнге дейін аталған гранттармен 1000-ға жуық түлектеріміз білім алып шықты... ШТІКУ-дің халықаралық қатынастарының арқасында оқу ғимараттарымыздың салынуына арналған инвестицияны да қамтыды. Атап айтатын болсақ, 5 оқу корпусы Түркия мемлекетінен бөлінген қаржымен салынды.. ШЕТ ТІЛДЕР ЖӘНЕ ІСКЕРЛІК КАРЬЕРА УНИВЕРСИТЕТІ. ХАЛЫҚАРАЛЫҚ ҚАТЫНАСТАРДЫ ДАМЫТУ МАҚСАТЫНДА КЕЛІСІМШАРТ ЖАСАЛҒАН УНИВЕРСИТЕТТЕР ТІЗІМІ. Туризм операторлары мен ғалымдары бірлестігі. Шетелге тәжірибе алмасу үшін барған және келген оқытушылар саны.. 2013-2017 ЖЫЛДАР АРАЛЫҒЫНДА ШЕТЕЛГЕ ТӘЖІРИБЕ АЛМАСУ ҮШІН КЕЛГЕН ЖӘНЕ БАРҒАН ОҚЫТУШЫЛАР САНЫ..... © 2018 Шет тілдер және іскерлік карьера университеті
